ผมปัสสาวะเป็นเลือดปี59..2ครั้งปี60....3ครั้ง จะมีอาการเป็นไข้ก่อนพอผ่านไปซักพักก็จะปัสาวะเป็นเลือดและจากนั้นก็ปัสสาวะราดกลั้นไม่อยู่....ไปหาคลีนิคก็ฉีดยาให้ดีขึ้นแต่ก็กลับมาเป็นอีก....ครับผมเป็นโรคอะไรและผมกลัวเป็นโรคอื่นๆครับ
สวัสดีค่ะ อาการมีไข้ ปัสสาวะเป็นเลือด กลั้นปัสสาวะไม่ได้อาจเกิดได้จาก1.ท่อปัสสาวะ หรือกระเพาะปัสสาวะอักเสบจากการติดเชื้อ อาการคือปัสสาวะบ่อย ปวดท้องน้อยหรือองคชาตขณะปัสสาวะ ปัสสาวะขัด ปัสสาวะขุ่น มีกลิ่นเหม็น ปัสสาวะเป็นเลือด และอาจมีไข้ได้2. อัณฑะอักเสบ (orchitis) หรืออัณฑะอักเสบร่วมกับท่อนำน้ำเชื้ออักเสบ(epididymitis)ซึ่งอาจเกิดจากเชื้อไวรัสที่ทำให้เกิดโรคคางทูมหรือเชื้อแบคทีเรียที่เป็นโรคติดต่อทางเพศสัมพันธ์ เช่นหนองในแท้หนองในเทียม หรือเป็นเชิ้อแบคทีเรียที่ทำให้เกิดโรคติดเชื้อทางเดินปัสสาวะ อาการคือ ปวดเจ็บอัณฑะ อัณฑะบวม ปวดหรือเจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ อาจมีไข้ คลื่นไส้ อาเจียน อ่อนเพลียร่วมด้วยได้3. ต่อมลูกหมากอักเสบจากการติดเชื้อ อาการคือมีไข้ ปวดท้องน้อย หรือปวดรอบโคนอวัยวะเพศ ปวดเวลาหลั่งน้ำอสุจิ น้ำอสุจิเป็นเลือด ปัสสาวะบ่อย กลั้นปัสสาวะไม่ได้ ปัสสาวะขัด ปัสสาวะขุ่น มีกลิ่นเหม็น ปัสสาวะเป็นเลือด เป็นต้น สาเหตุอาจเกิดเชื้อแบคทีเรียที่เป็นโรคติดต่อทางเพศสัมพันธ์ หรือเชิ้อแบคทีเรียที่ทำให้เกิดโรคติดเชื้อทางเดินปัสสาวะ4.นิ่วในกระเพาะปัสสาวะ5.ก้อนเนื้อและมะเร็งกระเพาะปัสสาวะ6. นิ่วในไต โรคของไตบางชนิดไตอักเสบ (Glomerulonephritis)มะเร็งที่ไต7. ต่อมลูกหมากโตมะเร็งต่อมลูกหมาก8. มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด9.การออกกำลังกายที่ใช้แรงมากไป10.อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬาหากมีอาการปัสสาวะเป็นเลือดกลับมาอีก แนะนำควนไปพบแพทย์เฉพาะโรคทางเดินปัสสาวะเพื่อหาสาเหตุนะคะ แพทย์จะทำการตรวจปัสสาวะ และอาจตรวจอื่นๆ เพิ่มเติม เช่น การเพาะเชื้อจากปัสสาวะ การเจาะเลือดตรวจ การอัลตราซาวนด์ช่องท้อง เป็นต้น